Den 25-årige mand, der torsdag aften gjorde sig til røver ved at true ekspedienter med en kuglepen, er varetægtsfængslet fire uger.

Den unge mand truede sig torsdag aften først til cigaretter i Net-Kiosken på Kastetvej i Aalborg, og en times tid senere røvede han et mindre kontant beløb fra Q8 tanken på Scheelsmindevej. Også her brugte han en kuglepen til at true ekspedienten med. Den 25-årige var i forvejen kendt af politiet for lignende kriminalitet.